เรื่องร้องเรียน: ร้านอาหารแสดงดนตรี ไม่มีใบอนุญาต เจ้าหน้าที่เขตแจ้งว่าระงับกิจการ แต่ร้านยังคงแสดงดนตรี ส่งเสียยงรบกวนทุกคืน
การดำเนินการของเจ้าหน้าที่: สำนักงานเขตหนองแขม โดยฝ่ายสิ่งแวดล้อมฯ ได้ตรวจสอบสถานที่ดังกล่าวแล้ว พบการแสดงดนตรีภายในร้านเรื่องมันยาว ซึ่งผู้ประกอบการประกอบกิจการที่เป็นอันตรายต่อสุขภาพ โดยยังไม่ได้รับอนุญาตจากกรุงเทพมหานคร ซึ่งเจ้าหน้าที่ได้ดำเนินการส่งดำเนินคดีที่สถานีตำรวจนครบาลหนองแขมแล้ว ประกอบกับได้ออกคำสั่งเจ้าพนักงานท้องถิ่นให้หยุดประกอบกิจการ ตามมาตรา 45 แห่งพระราชบัญญัติการสาธารณสุข พ.ศ. 2535 และที่แก้ไขเพิ่มเติมถึง (ฉบบที่ 3) พ.ศ. 2560 เรียบร้อยแล้ว
ความเห็นของผู้แจ้ง: เจ้าหน้าที่ได้แจ้งว่าระงับกิจการ แต่ยังมีการแสดงดนตรีทุกคืน หมายความว่าอย่างไร หน้าร้านมีป้ายโฆษณา การจัดแสดงดนตรีล่วงหน้า ขณะนี้เที่ยงคืนกว่า ยังมีเสียงดังจากการแสดงดนตรีของร้าน การจัดการปัญหาของเจ้าหน้าที่สำเร็จอย่างไร ช่วยกรุณาชี้แจงด้วย แจ้งเรื่องมาเกือบ1 ปี ปัญหายังคงไม่ได้รับการแก้ไข
พื้นที่: แขวงหนองค้างพลู เขตหนองแขม กรุงเทพมหานคร